Mickey Mouse (siri TV)

Mickey Mouse ialah sebuah siri animasi televisyen Amerika Syarikat yang diterbitkan oleh Disney Television Animation. Dengan menonjolkan watak-watak kartun Disney Mickey Mouse, Minnie Mouse, Donald Duck, Daisy Duck, Goofy, dan Pluto dalam latar masa zaman sekarang seperti Paris, Venice, Tokyo, dan New York, siri ini mempunyai rasa slapstick daripada tayangan-tayangan singkat Mickey Mouse yang lebih awal sementara menyediakan kemas kini moden dengan kegunaan meluas Toon Boom dan animasi Flash, dan "mempersembahkan Mickey dalam pelbagai situasi jenaka yang menunjukkan keberaniannya dan kenakalannya, bersama dengan daya tarikan tersayangnya dan kebaikannya". Animasinya disediakan oleh Mercury Filmworks.

Siri ini dibangunkan dan diterbitkan secara eksekutif oleh seniman pemenang Anugerah Emmy Paul Rudish, yang merupakan pencipta bersama bagi siri televisyen Cartoon Network Sym-Bionic Titan dan juga merupakan pengarah menyelia siri, sementara Joseph Holt merupakan pengarah seni siri. Pada 15 September 2013, Paul Rudish, Jenny Gase-Baker, dan Joseph Holt memenangi tiga Anugerah Emmy atas kerja mereka terhadap siri ini.

Episod ketiga, "Croissant de Triomphe", dikeluarkan pertama kali sebagai pratayang khas pada 12 Mac 2013, di Disney.com. Siri ini ditayangkan pertama kali secara rasmi pada 28 Jun 2013 di Disney Channel, diikuti oleh keluaran di Disney.com dan di Watch Disney Channel. Sejumlah 18 buah episod disiarkan dalam musim pertama sementara musim kedua, yang ditayangkan pertama kali pada 11 April 2014, terdiri daripada 19 buah episod. Musim ketiga ditayangkan pertama kali pada 17 Julai 2015 dengan 20 episod yang disiarkan. Musim keempat pula ditayangkan pertama kali pada 9 Jun 2017 dengan 19 buah episod yang disiarkan. Musim kelima ditayangkan pertama kali pada 6 Oktober 2018.

Pelakon suara
 Chris Diamantopoulos sebagai Mickey Mouse
 Russi Taylor sebagai Minnie Mouse dan Huey, Dewey, dan Louie
 Bill Farmer sebagai Goofy dan Pluto
 Tony Anselmo sebagai Donald Duck
 Tress MacNeille sebagai Daisy Duck dan Chip
 Jim Cummings sebagai Pete
 Corey Burton sebagai Ludwig Von Drake dan Dale
 April Winchell sebagai Clarabelle Cow
 Alan Young (2015–2016) dan John Kassir (2016–18) sebagai Scrooge McDuck

Siaran
Setakat Mac 2014, sejumlah 100 juta orang penonton di Amerika Syarikat telah menonton siri ini, dan siarannya berlangsung di 160 buah negara. Setakat Jun 2014 pula, rancangan ini, yang diterjemahkan ke dalam 34 bahasa, telah mencapai lebih daripada 135 juta orang penonton sedunia.

Media rumah

Pembelian digital
Mickey Mouse tersedia dalam HD dalam pembelian digital.

Keluaran DVD

Catatan

Rujukan

Pautan luar
 
 
 
  Ulasan bagi "Croissant de Triomphe" dalam majalah animasi FLIP, dicapai pada Mac 2013
  Mickey Mouse  di TV.com

Rancangan Disney Channel